**Test og forbedre en nettside eller nettbutikk**

**Antall elever:**

Passer som par- eller gruppeoppgave (2–4 elever), men kan også løses individuelt.

**Tidsbruk:**

2-3 arbeidsdager

**Bakgrunn og mål med oppgaven:**

En god nettside er ofte det første møtet kunder har med en bedrift. Hvis siden er vanskelig å bruke, treg eller lite informativ, kan det påvirke salget og kundens inntrykk.

I denne oppgaven skal dere teste nettsiden fra et brukerperspektiv og komme med forslag til forbedringer, slik at bedriften kan fremstå mer profesjonell og brukervennlig.

**Hvordan kan dere jobbe med oppgaven:**

1. **Gå gjennom nettsiden som en kunde** 
   * Er det lett å finne kontaktinformasjon?
   * Er menyen logisk?
   * Er designet oversiktlig og moderne?
   * Hvordan fungerer nettsiden på mobil?
2. **Vurder teknisk kvalitet** 
   * Hvor raskt laster nettsiden?
   * Er det døde lenker eller feil?
   * Er skrifttypen og kontrasten lett å lese?
   * Er det skrivefeil noen steder?
   * Er det feil datoer (utgåtte datoer) noen steder?
3. **Sammenlign med konkurrenter**
   * Hva gjør lignende bedrifter bedre?
   * Hvilke elementer eller funksjoner savner dere?
   * Hva ser mer profesjonelt ut hos dem?
4. **Lag forslag til forbedringer** 
   * Del inn forslagene i kategorier: design, innhold, brukervennlighet
   * Begrunn hvorfor endringen er viktig
   * Prioriter de viktigste tiltakene
5. **Skriv en rapport**   
   Rapporten bør inneholde:
   * Oppsummering av funn
   * Konkrete forslag med forklaringer
   * Skjermbilder eller illustrasjoner ved behov
6. **Lag en enkel prototype eller skisse:**
   * Tegn for hånd, bruk PowerPoint, Canva eller figma.com
   * Vis hvordan forbedret forside eller menystruktur kunne sett ut

**Presentasjon av resultatet:**

Avtal et møte med veilederen din, en gruppe ansatte eller med ledelsen slik at du/dere kan presentere det dere har laget. Velg én eller flere presentasjonsformer.

1. **Muntlig presentasjon** av funn og forslag for en leder eller ansvarlig
2. **Del rapport og prototype** som dokument eller digital fremvisning
3. **Visuelle før-og-etter-skisser** som forklarer forbedringsideene

**Tid til forbedringer etter fremleggelse:**

Når dere har fått tilbakemeldinger fra de som har sett på det dere har laget, kan dere gjøre noen endringer på det for at det skal bli mer tilpasset arbeidsplassens behov. Sett av 2-3 timer til å justere materiell eller ideer basert på tilbakemeldinger. Presenter den så på nytt eller gi resultatet til den dere blir enige om.

**Lykke til!**